# Amager Fælled

### Fra Wikipedia, den frie encyklopædi

Du har nye beskeder (forskel fra næstsidste redigering).
En tung regnvejrssky hænger over København i baggrunden, med Fælleden og metrostationen DR-Byen i forgrunden. Klik for stort foto

Amager Fælled er et fredet naturområde i den nordvestlige del af Amager, og området ligger i den nordlige del af den nye bydel Ørestad. Den afgrænses mod øst af Ørestads boulevard, Lossepladsvej mod vest, Vejlands Allé mod syd og Islands Brygge mod nord. Mod syd ligger også den noget større Kalvebod Fælled. Fælleden er præget af pionerplanter og grus, som de mange nye byggerier i Ørestaden kører ud på Fælleden, men man kan også finde en sø, Grønjordssøen, og en nyanlagt kanal i området.

## [redigér] Historie

### [redigér] Gammel tid

Fælleden var tidligere et typisk amagerkansk græsningsareal ud til kysterne. Dens lave beliggenhed gjorde, at oversvømmelser af området forekom. Digevej lidt øst for Amager Fælled er et tegn på, at diger var nødvendige i dette område. Allerede under Christian d. 4. besluttedes det at benytte området til militær brug, og et antal skanser og blokhuse blev anlagt. Militæret fortsatte med at bruge området helt op til moderne tid til at afprøve kanoner og som øvelsesterræn, men selvom noget af fælleden stadig væk er militært område, affyres der ikke længere våben på fælleden. Områdets sumpede karakter gør, at ikke alle granater detonerede, hvorfor mange mener, at der stadig kan findes ueksploderede granater i området. Dette er dog yderst tvivlsomt.

Området blev også anvendt som henrettelsesplads, og udtrykket "Amager, halshug" bør tilskrives dette faktum. Den sidste henrettelse på Amager Fælled fandt sted den 22. april 1845. I det 20. århundrede blev den vestlige del af fælleden anvendt som losseplads, udtrykket "lorteøen" menes at være inspireret af dette forhold. Den vestlige del af fælleden var en del af Sydhavnen før i tiden, men det meget affald hævede efterhånden vandstanden, så også dette område blev landfast.

### [redigér] Nyere tid

I dag er fælleden et meget anvendt rekreationsareal, hvor motionister, solbadere, skoleklasser og fuglekiggere kan nyde det grønne, fredede område, der ligger tæt på byens pulserende liv. Om sommeren kan man i nogle dele af fælleden støde ind i græssende køer. Desuden har dele af fælleden, nærmere bestemt bevoksningen omkring parkeringspladsen ved indgangen ud mod Lossepladsvej, i årtier været mødested for homo- og biseksuelle mænd.

Koordinater: 55° 39′ 0,65″ N, 12° 34′ 41,78″ Ø

Hentet fra "http://da.wikipedia.org../../../a/m/a/Amager_F%C3%A6lled_5e51.html"

Kategori: Amager

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg